05/Sv. 6 Službeni list Europske unije 279 32010R0581 L 168/16 SLUŽBENI LIST EUROPSKE UNIJE 2.7.2010. UREDBA KOMISIJE (EU) br. 581/2010 od 1. srpnja 2010. o najduljim razdobljima za preuzimanje odgovarajućih podataka s jedinica u vozilu i vozačevih kartica (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 561/2006 Europskog parla- menta i Vijeća od 15. ožujka 2006. o usklađivanju određenog socijalnog zakonodavstva koje se odnosi na cestovni promet i o izmjeni uredbi Vijeća (EEZ) br. 3821/85 i (EZ) br. 2135/98 te o stavljanju izvan snage Uredbe Vijeća (EEZ) br. 3820/85 (!), a posebno njezin članak 10. stavak 5. točku (c), budući da: (1) — Redovna preuzimanja podataka zabilježenih na jedinici u vozilu i vozačevim karticama potrebna su kako bi se omogućila učinkovita kontrola nad tim kako vozač i poduzeće ispunjavaju odredbe o vremenima vožnje i razdobljima odmora kako je utvrđeno u Uredbi (EZ) br. 561/2006. (2) _ Utvrđivanjem najduljih razdoblja tijekom kojih se odgo- varajući podaci preuzimaju s jedinice u vozilu i vozačeve kartice, uvjeti za poduzeća za cestovni promet uskladit će se diljem Unije. (3) — Za utvrđivanje najduljih razdoblja tijekom kojih se podaci trebaju preuzeti broje se samo dani sa zabilježenom djelatnošću. (4) — Direktiva 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom kretanju takvih podataka (?) primjenjuje se na obradu osobnih podataka u skladu s ovom Uredbom. (5) — Kako bi se smanjilo administrativno opterećenje za podu- zeća, primjereno je definirati odgovarajuće podatke koje je potrebno preuzeti. (6) — Mjere predviđene ovom Uredbom u skladu su s mišlje- njem Odbora osnovanog na temelju članka 18. stavka 1. Uredbe Vijeća (EEZ) br. 3821/85 (?), DONIJELA JE OVU UREDBU: Članak 1. 1. — Ovom se Uredbom utvrđuju najdulja razdoblja tijekom kojih se odgovarajući podaci preuzimaju s jedinice u vozilu i vozačeve kartice za potrebe primjene članka 10. stavka 5. točke (a) podtočke i. Uredbe (EZ) br. 561/2006. 2. _ Za potrebe ove Uredbe ,odgovarajući podaci" znači svi podaci zabilježeni na digitalnom tahografu, osim detaljnih poda- taka o brzini. 3. — Najdulje razdoblje tijekom kojeg se odgovarajući podaci trebaju preuzeti ne prekoračuje: (a) 90 dana za podatke s jedinice u vozilu; (b) 28 dana za podatke s vozačeve kartice. 4. — Odgovarajući podaci moraju se preuzeti tako da se pri tome ne izgube nikakvi podaci. Članak 2. Ova Uredba stupa na snagu dvadesetog dana od dana objave u Službenom listu Europske unije. Primjenjuje se od devedesetog dana nakon objave. Ova je Uredba u cijelosti obvezujuća i izravno se primjenjuje u državama članicama u skladu s ugovorima. Sastavljeno u Bruxellesu 1. srpnja 2010. (!) SL L 102, 11.4.2006., str. 1. (2) SL L 281, 23.11.1995., str. 31. Za Komisiju Predsjednik Josć Manuel BARROSO (?*) SL L 370, 31.12.1985., str. 8.